คือว่าเมื่อเดือนมีนาถูกแมวกัดเลยได้ฉีดวัคซีนพิษสุนัขบ้า 5เข็ม ซึ่งฉีดเข็มสุดท้ายวันที่31มีนา แล้วพอมาวันนี้(7เมษา)ก็โดนแมวน้อยกัดอีก เลยอยากทราบว่าจำเป็นต้องไปฉีดยาอีกไหมคะ (แผลเล็กๆแต่มีเลือดออกอยู่ค่ะ)
สวัสดีค่ะ การถูกสุนัขกัดนั้น ควรจะต้องไปฉีดวัคซีนกระตุ้นค่ะ โดยถ้าถูกกัดซ้ำภายใน 6 เดือนให้ฉีดกระตุ้นแค่ 1 เข็มเข้ากล้าม ถ้าเกิน 6 เดือนให้ฉีด 2 เข็มที่วันที่ 0 และ 3 และในประเทศไทยยังมีรายงานว่าในผู้ป่วยบางรายหลังได้รับวัคซีนไปภายใน 3 เดือน มีระดับภูมิคุ้มกันไม่พอที่จะป้องกันโรค แพทย์จึงมักจะกระตุ้นแม้จะเพิ่งฉีดครบไปไม่นานแต่อย่างไรก็ตามขึ้นกับลักษณะแผลและความเสี่ยงด้วย หากเป็นแผลเล็กๆ และแมวมีประวัติวัคซีนครบ สังเกตแมวได้ครบ 10 วัน แพทย์อาจให้สังเกตอาการและไม่ได้ฉีดกระตุ้นซ้ำให้ ควรปรึกษาแพทย์ที่สถานพยาบาลใกล้บ้านอีกครั้งและนำสมุดวัคซีนไปด้วยค่ะเบื้องต้นล้างแผลด้วยน้ำเปล่าสะอาดจำนวนมาก ใช้ผ้าสะอาดปิดไว้ ระวังการถูกแมวกัดซ้ำ